OKRESNÁ PROKURATÚRA GALANTA 
Obrancov mieru 2, 924 29 Galanta 1	

Číslo: 2 Pv 313/15/2202	Galanta 21.01.2016 
EEČ: 2-17-8-2016

U Z N E S E N I E

Trestná vec:	obv. XXXXX 
Trestný čin:	Prečin Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Galanta 
Podľa § 215 odsek 1 písmeno e Trestného poriadku zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX
väzba: nie
ktorý je trestne stíhaný pre trestný čin:
- Prečin Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:
1/ dňa 12. 06. 2015 v čase okolo 08:30 h z dvora zdravotného strediska v obci XXXXX odcudzil neuzamknutý dámsky bicykel zn. XXXXX, červenej farby, čím pre poškodenú XXXXX XXXXX spôsobil škodu vo výške 60,- Eur i napriek tomu že bol za obdobný čin v predchádzajúcich dvanástich mesiacoch postihnutý blokovou pokutou nezaplatenou na mieste číslo AB14047711 vo výške 30,- Eur zo dňa 09. 06. 2015 za priestupok proti majetku, ktorú pokutu do dnešného dňa neuhradil,

2/ dňa 12. 06. 2015 v čase okolo 09:45 h spred XXXXX v obci XXXXX odcudzil neuzamknutý dámsky bicykel zn. XXXXX, modrej farby, čím pre poškodenú XXXXX spôsobil škodu vo výške 50,- Eur i napriek tomu že bol za obdobný čin v predchádzajúcich dvanástich mesiacoch postihnutý blokovou pokutou nezaplatenou na mieste číslo AB14047711 vo výške 30,- Eur zo dňa 09. 06. 2015 za priestupok proti majetku, ktorú pokutu do dnešného dňa neuhradil,

3/ dňa 12. 06. 2015 v čase okolo 10:50 h spred obchodu XXXXX v obci XXXXX odcudzil neuzamknutý dámsky bicykel zn. XXXXX, červenej farby, čím pre poškodenú XXXXX spôsobil škodu vo výške 40,- Eur i napriek tomu že bol za obdobný čin v predchádzajúcich dvanástich mesiacoch postihnutý blokovou pokutou nezaplatenou na mieste číslo AB14047711 vo výške 30,- Eur zo dňa 09. 06. 2015 za priestupok proti majetku, ktorú pokutu do dnešného dňa neuhradil,

4/ dňa 22. 10. 2015 v čase okolo 09:35 h v obci XXXXX č. XXXXX z areálu XXXXX odcudzil neuzamknutý dámsky bicykel, červenej farby, čím pre poškodeného XXXXX spôsobil škodu vo výške 45,- Eur i napriek tomu že bol za obdobný čin v predchádzajúcich dvanástich mesiacoch postihnutý blokovou pokutou nezaplatenou na mieste číslo AB14047711 vo výške 30,- Eur zo dňa 09. 06. 2015 za priestupok proti majetku, ktorú pokutu do dnešného dňa neuhradil,

5/ dňa 23. 10. 2015 v čase okolo 09:20 h v obci XXXXX pred predajňou XXXXX odcudzil neuzamknutý dámsky bicykel zn. XXXXX, modrej farby, čím pre poškodenú XXXXX spôsobil škodu vo výške 120,- Eur i napriek tomu že bol za obdobný čin v predchádzajúcich dvanástich mesiacoch postihnutý blokovou pokutou nezaplatenou na mieste číslo AB14047711 vo výške 30,- Eur zo dňa 09. 06. 2015 za priestupok proti majetku, ktorú pokutu do dnešného dňa neuhradil,

6/ dňa 23. 10. 2015 v čase okolo 14:00 h v obci XXXXX na parkovisku pred predajňou XXXXX odcudzil neuzamknutý dámsky bicykel zn. XXXXX, hnedej farby, čím pre poškodenú XXXXX spôsobil škodu vo výške 20,- Eur i napriek tomu že bol za obdobný čin v predchádzajúcich dvanástich mesiacoch postihnutý blokovou pokutou nezaplatenou na mieste číslo AB14047711 vo výške 30,- Eur zo dňa 09. 06. 2015 za priestupok proti majetku, ktorú pokutu do dnešného dňa neuhradil,

7/ dňa 23. 10. 2015 v čase okolo 15:10 h v obci XXXXX pred pekárňou XXXXX odcudzil neuzamknutý dámsky bicykel zn. XXXXX, bordovej farby, čím pre poškodenú XXXXX spôsobil škodu vo výške 100,- Eur i napriek tomu že bol za obdobný čin v predchádzajúcich dvanástich mesiacoch postihnutý blokovou pokutou nezaplatenou na mieste číslo AB14047711 vo výške 30,- Eur zo dňa 09. 06. 2015 za priestupok proti majetku, ktorú pokutu do dnešného dňa neuhradil,  
lebo obvinený nebol v čase činu pre nepríčetnosť trestne zodpovedný.  
 
Odôvodnenie:
V konaní vedenom na Obvodnom oddelení Policajného zboru vo XXXXX pod ČVS: ORP-262/VL-SA-2015 bolo vedené trestné stíhanie obvineného XXXXX pre prečin krádeže podľa § 212 ods. 2 písm. f) Trestného zákona na tých skutkových základoch, ako je to uvedené vo výrokovej časti uznesenia. Uznesenia o začatí trestného stíhania a vznesení obvinenia boli vydané v súlade so zákonom, pretože vykonanými výsluchmi obvineného XXXXX a svedkov – poškodených, odbornými vyjadreniami, zápisnicami o obhliadke miesta činu s fotodokumentáciami bol preukázaný skutkový stav v dostatočnom rozsahu na vznesenie obvinenia.    

	Počas vyšetrovania boli vo veci vypočutí svedkovia – poškodení – XXXXX, XXXXX, XXXXX, XXXXX, XXXXX, XXXXX a XXXXX, ktorí si neuplatnili nárok na náhradu škody podľa § 46 ods. 3 Tr. por., odcudzené veci im boli vrátené.  

	V priebehu vyšetrovania bol podľa § 148 ods. 2 Tr. por. na základe príkazu sudcu pre prípravné konanie Okresného súdu v Galante dvomi znalcami z odboru psychiatrie vyšetrený duševný stav obvineného XXXXX.   

	Zo znaleckého posudku č. 157/2015 a 5/2015 vypracovaného znalcami XXXXX a XXXXX vyplýva, že obvinený XXXXX v čase spáchania trestných činov trpel závažnou psychotickou duševnou chorobou – paranoidnou schizofréniou, ktorá spoluprebieha s kombinovanou závislosťou od viacerých psychoaktívnych látok. Paranoidná schizofrénia mala zásadný vplyv na rozpoznávacie schopnosti obvineného, ktoré v čase spáchania trestných činov vylučovala. Ide totiž o psychotické ochorenie, ktoré má zásadný vplyv na hodnotenie reality a jej interpretáciu vo vzťahu k sebe. Rozpoznávacie schopnosti boli v čase spáchania skutkov vymiznuté. Schizofrénne ochorenie znižovalo ovládacie schopnosti obvineného v čase spáchania trestných činov až do hĺbky ich vymiznutia, berúc do úvahy aj paralelne prebiehajúcu  aktívnu závislosť. Ovládacie schopnosti v inkriminovanom čase u obvineného boli teda vymiznuté. Obvinený nie je v súčasnej dobe reálne schopný chápať zmysel trestného konania, ani prípadného trestu. Z dôvodu prítomnosti závažného psychotického ochorenia je táto schopnosť vymiznutá. Aktuálne nie je z psychiatrického hľadiska pobyt obvineného na slobode pre spoločnosť nebezpečný. Vzhľadom k tomu, že XXXXX už má uložené ochranné psychiatrické liečenie ambulantnou formou u XXXXX, znalci mu neodporúčajú uložiť nové ochranne liečenie. Vzhľadom ku klinickému stavu je možné ponechať predchádzajúcu uloženú liečbu.

	Podľa § 23 Trestného zákona kto pre duševnú poruchu v čase spáchania činu inak trestného nemohol rozpoznať jeho protiprávnosť alebo ovládať svoje konanie, nie je za tento čin trestne zodpovedný, ak tento zákon neustanovuje inak. 

	Podľa § 215 ods. 1 písm. e) Trestného poriadku prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný.  

Na základe uvedených skutočností je nepochybné, že v priebehu vyšetrovania bolo dostatočne preukázané, že obvinený XXXXX bol v čase spáchania činu inak trestného nepríčetný, nakoľko jeho ovládacie a rozpoznávacie schopnosti neboli prítomné, pričom nepríčetnosť je okolnosťou vylučujúcou trestnú zodpovednosť, preto bolo potrebné rozhodnúť tak, ako je to uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. 

JUDr. Michal Oravec 
prokurátor